**ΑΠΟΣΠΑΣΜΑ**

# Από το πρακτικό της αριθμ. 33ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 292**

Έκδοση εντάλματος προπληρωμής επ΄ονόματι δημοτικού υπαλλήλου ποσού 68.176,06€ για πληρωμή δαπάνης ηλεκτροδότησης των εγκαταστάσεων του Δήμου Λεβαδέων-νέο Δημαρχείο ισχύος 600KVA(αύξηση ισχύος από Χ.Τ. στη Μ.Τ.)΄΄.

Στη Λιβαδειά σήμερα 11η Οκτωβρίου 2022 ημέρα Τρίτη και, ώρα 14.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 17693/07-10-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1. Ταγκαλέγκας Ιωάννης - Πρόεδρος

2. Μητάς Αλέξανδρος 1.Πούλος Ευάγγελος

3. Kαλογρηάς Αθανάσιος Αν και είχε νόμιμα προσκληθεί

4. Σαγιάννης Μιχαήλ

5. Μερτζάνης Κωσταντίνος

6. Καπλάνης Κωνσταντίνος

7. Μπράλιος Νικόλαος

8. Καραμάνης Δημήτριος

Ο Πρόεδρος της Οικονομικής Επιτροπής εισηγούμενος το 1ο θέμα της ημερήσιας διάταξης έθεσε υπόψη των μελών το με αριθμ. πρωτ. 17174/30-09-2022 έγγραφο του Τμ. Προϋπολογισμού , Λογιστηρίου & Προμηθειών του Δήμου Λεβαδέων στο οποίο αναφέρονται τα παρακάτω:

*Σύμφωνα με το άρθρο 172 του N. 3463/2006 (Δ.Κ.Κ.) με απόφαση της Οικονομικής Επιτροπής, μπορεί να εγκρίνεται η έκδοση εντάλματος προπληρωμής για την αντιμετώπιση δαπανών, εφόσον η πληρωμή τους με τακτικό χρηματικό ένταλμα στο όνομα του δικαιούχου είναι αδύνατη ή απρόσφορη.*

*Με το χρηματικό ένταλμα προπληρωμής προκαταβάλλεται σε δημοτικό υπάλληλο χρηματικό ποσό για την αντιμετώπιση συγκεκριμένων δαπανών με την υποχρέωση να αποδώσει σε προκαθορισμένη ημερομηνία η οποία θα ορισθεί με την παρούσα εγκριτική του εντάλματος απόφαση και η οποία σύμφωνα με το άρθρο 32 παρ. 1 του Β.Δ/τος 17/5-15/6/1959 δε μπορεί να είναι μεγαλύτερη του τριμήνου, πρέπει δε να λήγει ένα τουλάχιστο μήνα πριν το τέλος του οικονομικού έτους.*

*Κατόπιν των ανωτέρω και αφού λάβετε υπόψη σας:*

1. *Το Π.Δ. 80/2016 (ΦΕΚ Α΄145/5-8-2016) Ανάληψη Υποχρεώσεων από τους Διατάκτες και την αριθμ.2/100018/0026/30-12-2016 εγκύκλιο του Υπουργείου Οικονομικών περί ΄΄Κοινοποίηση διατάξεων σχετικά με την ανάληψη υποχρεώσεων από τους διατάκτες και παροχή οδηγιών΄΄.*
2. *Το άρθρο 58 του Ν.3852/7-6-2010(ΦΕΚ 87τ.Α΄) όπως αυτό αντικαταστάθηκε με το άρθρο 203 του Ν.4555/19-7-2018 (ΦΕΚ τ.Α΄) .*
3. *Την αριθμ.127/2021 Απόφαση Δημοτικού Συμβουλίου (ΑΔΑ:6ΖΓΧΩΛΗ-ΔΝΥ) με την οποία εγκρίθηκε ο προϋπολογισμός του Δήμου Λεβαδέων οικονομικού έτους 2022, η οποία επικυρώθηκε με την αριθμ.πρωτ.3021/7-1-2022 απόφαση του Συντονιστή Αποκ.Διοικ.Θεσσαλίας-Στερεάς Ελλάδας (ΑΔΑ:Ψ4Σ9ΟΡ10-ΝΟ7).*
4. *Την αριθμ. 277737/16-9-2022 επικαιροποιημένη προσφορά της ΔΕΔΔΗΕ (ισχύος 2 μηνών) για την ηλεκτροδότηση των εγκαταστάσεων του Δήμου Λεβαδέων-νέο Δημαρχείο ισχύος 600KVA ΑΠ-84600729-01(αύξηση ισχύος από Χ.Τ. στη Μ.Τ.) .*
5. *Το γεγονός ότι η ΔΕΔΔΗΕ δεν προβαίνει σε συνδέσεις χωρίς να προκαταβληθούν τα χρήματα, το δε παραστατικό εκδίδεται με την πάροδο αρκετών ημερών από το Περιφερειακό Κατάστημα της Λαμίας και η έκδοση χρηματικού εντάλματος χωρίς παραστατικό είναι αδύνατη.*
6. *Τον Κ.Α. του σκέλους των εξόδων του προϋπολογισμού χρήσης 2022: 10/6211.001 με τίτλο ‘‘Παροχή Μέσης Τάσης ισχύος 600 KVA για την ηλεκτροδότηση του υπό κατασκευή νέου Δημαρχείου στη Λιβαδειά'' με εγγεγραμμένη πίστωση ποσού 68.176,06€.*
7. *Το γεγονός ότι το ποσό των 68.176,06€ θα διατεθεί με απόφαση Δημάρχου σύμφωνα με τα νομίμως ισχύοντα, μετά την λήψη της απόφασης για έκδοση εντάλματος προπληρωμής .*

***Καλείται η Οικονομική Επιτροπή :***

1. *Να εγκρίνει:*

*Την έκδοση χρηματικού εντάλματος προπληρωμής σε όνομα συγκεκριμένου δημοτικού υπαλλήλου συνολικού ύψους* ***# 68.176,06€ # Εξήντα οχτώ χιλιάδων εκατόν εβδομήντα έξι ευρώ και έξι λεπτών τριών λεπτών*** *για πληρωμή δαπάνης ηλεκτροδότησης των εγκαταστάσεων του Δήμου Λεβαδέων-νέο Δημαρχείο ισχύος 600KVA (αύξηση ισχύος από Χ.Τ. στη Μ.Τ.), σε βάρος του κάτωθι Κ.Α. του προϋπολογισμού του σκέλους των εξόδων του οικονομικού έτους 2022 ήτοι:*

|  |  |  |  |
| --- | --- | --- | --- |
| ***Α/Α*** | ***Κ.Α.*** | ***ΤΙΤΛΟΣ Κ.Α.*** | ***ΠΟΣΟ*** |
|  | *10/6211.001* | *Παροχή Μέσης Τάσης ισχύος 600 KVA για την ηλεκτροδότηση του υπό κατασκευή*  *νέου Δημαρχείου στη Λιβαδειά* | *68.176,06€* |

1. *Να ορίσει προθεσμία μέσα στην οποία θα αποδοθεί ο εν λόγω λογαριασμός σύμφωνα με το άρθρο 32 του Β.Δ/τος 17/5/59 .*

*Η διαχείριση των ποσών θα γίνει σύμφωνα με τις διατάξεις των άρθρων 32,33,34 και 37 του Β.Δ/τος 17/5-15/6/1959.*

**Η Οικονομική Επιτροπή λαμβάνοντας υπόψη:**

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

Ν.3852/2010

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Tο άρθρο 172 του Ν. 3463/2006

- Την αριθμ. 277737/16-9-2022 επικαιροποιημένη προσφορά της ΔΕΔΔΗΕ (ισχύος 2 μηνών) για την ηλεκτροδότηση των εγκαταστάσεων του Δήμου Λεβαδέων-νέο Δημαρχείο ισχύος 600KVA ΑΠ-84600729-01(αύξηση ισχύος από Χ.Τ. στη Μ.Τ.) .

*-* Το γεγονός ότι το ποσό των 68.176,06€ θα διατεθεί με απόφαση Δημάρχου σύμφωνα με τα νομίμως ισχύοντα, μετά την λήψη της απόφασης για έκδοση εντάλματος προπληρωμής .

- Το με αρ. πρωτ. 17174/30-09-2022 έγγραφο του Τμ. Προϋπολογισμού ,Λογιστηρίου & Προμηθειών του Δήμου Λεβαδέων που είχε διανεμηθεί .

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

.

**ΑΠΟΦΑΣΙΖΕΙ ΟΜΟΦΩΝΑ**

Α) Εγκρίνει την έκδοση χρηματικού εντάλματος προπληρωμής στο όνομα του δημοτικού υπαλλήλου κ. ΧΑΤΖΟΠΟΥΛΟΥ ΠΑΡΑΣΚΕΥΑ - κλάδου ΠΕ Μηχανολόγων -Ηλεκτρολόγων Μηχανικών, ποσού ΕΞΗΝΤΑ ΟΚΤΩ ΧΙΛΙΑΔΩΝ ΕΚΑΤΟΝ ΕΒΔΟΜΗΝΤΑ ΕΞΙ ΕΥΡΩ & ΕΞΙ ΛΕΠΤΩΝ #68.176,06€€# , για την δαπάνης ηλεκτροδότησης των εγκαταστάσεων του Δήμου Λεβαδέων-νέο Δημαρχείο ισχύος 600KVA(αύξηση ισχύος από Χ.Τ. στη Μ.Τ.)΄΄, σε βάρος του Κ.Α. 10/6211.001 ως κάτωθι :

|  |  |  |
| --- | --- | --- |
| **ΤΙΤΛΟΣ Κ.Α.** | **ΑΙΤΙΟΛΟΓΙΑ** | **ΠΟΣΟ** |
| Παροχή Μέσης Τάσης ισχύος 600 KVA για  την ηλεκτροδότηση του υπό κατασκευή  νέου Δημαρχείου στη Λιβαδειά | Πληρωμή δαπάνης ηλεκτροδότησης των εγκαταστάσεων του Δήμου Λεβαδέων-νέο Δημαρχείο ισχύος 600KVA(αύξηση ισχύος από Χ.Τ. στη Μ.Τ.)΄΄. | 68.176,06€ |

Β) Ορίζει την 30/11/2022 ως προθεσμία μέσα στην οποία θα αποδοθεί ο εν λόγω λογαριασμός σύμφωνα με το άρθρο 32 του Β.Δ/τος 17/5/59.

Η διαχείριση των ποσών θα γίνει σύμφωνα με τις διατάξεις των άρθρων 32,33,34 & 37 του Β.Δ/τος 17/5/59.

**Η παρούσα απόφαση πήρε αριθμό 292/2022.**

ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΤΑ ΜΕΛΗ

1.Μητάς Αλέξανδρος

2 Kαλογρηάς Αθανάσιος

3.Σαγιάννης Μιχαήλ

4 Μερτζάνης Κωσταντίνος

5.Καπλάνης Κωνσταντίνος ΠΙΣΤΟ ΑΠΟΣΠΑΣΜΑ

6.Μπράλιος Νικόλαος Λιβαδειά 12 -10-2022

7.Καραμάνης Δημήτριος Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣΛΕΒΑΔΕΩΝ